Thomas Vincent Faustus Sadler

Thomas Vincent Faustus Sadler (født i 1604, død den 19. januar 1681 i Dieulward i Lorraine i Frankrike) var en katolsk misjonær til England og forfatter av religiøs litteratur.

Liv og virke
Thomas Sadler ble født i 1604, og ble opptatt i den katolske kirke som 17-åring av sin onkel, Dom Walter Sadler.

Han trådte inn i benediktinerordenens engelske kloster i landflyktighet i Dieulward i Frankrike, med avleggelse av ordensløftene i 1622. Ikke meget er kjent om hans misjonærvirke, men han var sannsynligvis kapellan for familien Sheldon i Weston-by-Cherington og familien Tichborne i Hampshire før han flyttet til London, der han virket i mange år. Han døde i Dieulward i Lorraine den 19. januar 1681.

Forfatter
Han stod bak en rekke åndelige bøker, alene og ofte sammen med Dom Anselm Crowther, og undertegnet med initialene T.V. De viktigstge av hans publikasjoner er:
 The Christian Pilgrim in his Spiritual Conflict and Conquest (1652)
 Jesus, Maria, Joseph (1657)
 The Daily Exercise of the Devout Rosarists (1657), som senere ble utviklet til ebn vel utbredt bønnebok: The Daily Exercise of the Devout Christian
 A Guide to Heaven, oversettelser fra den italienske kardinal og cistercienser Giovanni Bonas Manuductio (1672)
 The Holy Desires of Death, oversatt fra den franske jesuitt Louis Lallemants verker (1678)
 The Childe's Catechism (1678)

Referanser 

Personer etter føde- eller oppvekststed i England
Engelske katolske prester
Engelske benediktinere
Britiske misjonærer
Katolske misjonærer
Misjonærer i Storbritannia